钦定古今图书集成/明伦汇编/闺媛典/第198卷 > 胡一瑛妻汪氏
## 钦定古今图书集成/明伦汇编/闺媛典/第198卷 > 胡一瑛妻汪氏

按《宁国县志》：“汪氏，育斋女，侍御西源妹也。年十六，适
胡一瑛，甫二期而瑛亡，藐孤仅十月，氏号泣欲以身
殉，已，念己死则孤儿无托，孤儿之存亡，系夫绝续，不
可以一死塞责，况姑老无别，子固不忍弃。于是抆泪
躬操作，不避艰辛，期得姑欢心。姑性素严厉，化而为
温。未几，子正国长，能读书，氏苦守垂三十馀年。有司”
旌表。